Zatvoreni investicioni fond sa javnom ponudom PRIJEDLOG

»Unioinvest fond« a.d. Bijeljina u likvidaciji

# Broj: SK-II-00/2022

Bijeljina, 00.11.2022.godine

Na osnovu člana 351. i člana 353. Zakona o privrednim društvima (Službeni glasnik Republike Srpske br: 127/08, 58/9, 100/11, 67/13 i 100/17), člana 86. i člana 180. Zakona o investicionim fondovima (Službeni glasnik Republike Srpske br: 92/06 i 82/15), člana 4. Pravilnika kojim se uredjuje postupak, troškovi i rokovi likvidacije investicionih fondova br: 01-CXL-VII-3892/09, od 2.12.2009. godine i člana 8. Odluke o pokretanju postupka dobrovoljne likvidacije fonda br: UO-IV-10/2022, od 28.03.2022. godine, Upravni odbor društva za upravljanje, na sjednici održanoj dana 11.11.2022. godine, utvrdjuje prijedlog

O D L U K E

O RASPODJELI IMOVINE FONDA

Član 1.

Likvidacioni ostatak Zatvorenog investicionog fonda sa javnom ponudom „Unioinvest fond“ ad Bijeljina u likvidaciji ( u daljem tekstu fond ), koji predstavlja imovinu fonda, i koji se sastoji od hartija od vrijednosti iz portfelja fonda ( akcija i obveznica ) i od novčanih sredstava na žiro računu fonda, se dijeli akcionarima fonda, srazmjerno njihovom procentualnom učešću u osnovnom kapitalu fonda.

Član 2.

Kao dan presjeka za raspodjelu imovine fonda ( hartija od vrijednosti i novčanih sredstava) akcionarima fonda se odredjuje dan 13.11.2022. godine, a kao dan prenosa pripadajućih iznosa novčanih sredstava, sa žiro računa fonda na račun posebnih namjena u Centralnom registru hartija od vrijednosti se odredjuje dan 24.11.2022. godine. Prenos hartija od vrijednosti sa vlasničkog računa fonda na vlasničke račune akcionara fonda će izvšiti Centralni registar hartija od vrijednosti u periodu od 30 dana.

Član 3.

Pravnim i fizičkim licima, koji na dan utvrdjenog presjeka imaju status akcionara fonda, pripada dio imovine fonda, u hartijama od vrijednosti i u novčanim sredstvima, u skladu sa njihovim procentualnim učešćem u osnovnom kapitalu fonda.

Član 4.

Društvo za upravljanje investicionim fondovima „Invest nova“ ad Bijeljina ( u daljem tekstu Društvo za upravljanje ) će, u svojstvu likvidacionog upravnika fonda, izvršiti raspodjelu pripadajućih količina hartija od vrijednosti akcionarima fonda, počevši od akcionara sa rednim brojem 1. i zaključno sa akcionarem sa rednim brojem 15., u skladu sa izvještajem Centralnog registra, sa stanjem na dan 13.11.2022. godine.

U slučaju kada se kao rezultat izračunavanja pripadajućeg broja akcija, u srazmjeri sa procentualnim učešćem u osnovnom kapitalu emitenta koje imaju akcionari iskaže razlomljeni broj akcija, vrši se zaokruživanje na niži cijeli broj kod akcionara kod kojih je razlomljeni broj akcije do 50% cijele akcije, odnosno na viši cijeli broj, ako je razlomljeni broj akcije 50% i više od 50% cijele akcije.

U slučaju obračunskog „manjka“, akcije će se dodavati akcionarima sa najmanjim brojem akcija, odnosno u slučaju obračunskog „viška“, akcije će se oduzimati od akcionara sa najvećim brojem akcija.

Član 5.

Društvo za upravljanje će, u svojstvu likvidacionog upravnika fonda, izvršiti raspodjelu pripadajućih novčanih iznosa akcionarima fonda, koji to svojstvo imaju na dan presjeka, počevši od akcionara sa rednim brojem 1. i zaključno sa akcionarem sa rednim brojem 15., sa žiro računa fonda, koji se vodi u „Nova banka“ ad Banja Luka, Filijala Bijeljina, na račun posebnih namjena u Centralnom registru hartija od vrijednosti.

Danom uplate novčanih sredstava na račun posebnih namjena iz stava 1. ovoga člana, smatraće se da je društvo za upravljanje izvršilo isplatu akcionarima fonda u likvidaciji.

Ukupna novčana sredstva za raspodjelu akcionarima fonda iz likvidacionog ostatka fonda iznose 732.925,11 KM.

Član 6.

Društvo za upravljanje će sa Centralnim registrom hartija od vrijednosti ad Banja Luka sklopiti Ugovor o pružanju usluga podjele imovine fonda akcionarima fonda, iz raspoložive imovine fonda na dan presjeka.

Član 7.

Društvo za upravljanje će Centralnom registru dostaviti tabelarni prikaz za raspodjelu hartija od vrijednosti iz portfelja fonda i tabelarni prikaz za raspodjelu novčanih sredstava fonda akcionarima fonda, sa podacima: o nazivima akcionara fonda, o procentualnom učešću akcionara u osnovnom kapitalu fonda, o broju pripadajućih hartija od vrijednosti ( akcija i obveznica ) za svakog akcionara pojedinačno i pripadajuće novčane iznose za svakog akcionara fonda.

Član 8.

Prenos hartija od vrijednosti sa vlasničkog računa fonda na vlasničke račune akcionara fonda, u skladu sa tabelarnim prikazom će izvršiti Centralni registar, u skladu sa utvrdjenim rokom iz ugovora.

Prenos novčanih sredstava sa računa posebnih namjena u Centralnom registru na transakcione račune akcionara fonda, u skladu sa tabelarnim prikazom će izvršiti Centralni registar.

Član 9.

Ako Centralni registar ne bude u mogućnosti da, na transakcioni račun ili na transakcione račune jednog ili više akcionara fonda, izvrši prenos pripadajućih novčanih sredstava, u roku od tri godine, računajući od dana 24.11.2022. godine, on će ista prenijeti na račun Budžeta Republike Srpske.

Član 10.

Društvo za upravljanje će dana 24.11.2022. godine, pored prenosa preostalih novčanih sredstava iz likvidacionog ostatka fonda, na svoj žiro račun, koji se vodi u „Nova banka“ ad Banja Luka, izvršiti prenos pripadajuće naknade za vodjenje poslova dobrovoljne likvidacije fonda i jedne mjesečne neisplaćene naknade za upravljanje fondom, u ukupnom iznosu od 30.939,54 KM.

Član 11.

Prijedlog odluke o raspodjeli imovine fonda utvrdjuje Upravni odbor društva.

Odluka o raspodjeli imovine fonda stupa na snagu danom usvajanja na Skupštini akcionara fonda.

Odluku dostaviti:

* Skupštini akcionara fonda,
* Centralnom registru hartija od vrijednosti ad Banja Luka i
* A / A

Predsednik UO-a

Stanojević Srdjan